ཀུང་སིའི་ལས་འཛིན་འགོ་བ་ཝེ་བྷོ་ལགས་ཀྱིས་གསུང་རྒྱུར།འཛད་སྤྱོད་མཁན་གྱིས་སྐྱེ་འགྲེའི་ཤེལ་ལེབ་དེ་གྱོན་རྗེས་མིག་ཤེད་སླར་གསོ་བྱེད་ཐུབ་པ་མ་ཟད།མིག་ཤེད་དེ་རྒྱུན་ལྡན་གྱི་རྣམ་པ་ལས་ཀྱང་ལྡབ་འགྱུར་གྱིས་བཟང་བར་འགྱུར་སྲིད་ཅེས་གསུངས།ཁོང་གིས་མུ་མཐུད་ནས་གསལ་བཤད་བྱ་རྒྱུར།སྐྱེ་འགྲེའི་ཤེལ་ལེབ་ལག་རྩལ་འདི་ཉིད་ཧ་ཅང་བདེ་འཇགས་ཡིན་པ་མ་ཟད།མིའི་མིག་དབང་ལ་ཞོར་རྐྱེན་ངན་པ་གང་ཡང་ཐེབས་མི་སྲིད།དུས་མཚུངས་སུ་འཁྱུག་འོད་དང་མཚན་ལོང་སོགས་ཀྱི་སྣང་ཚུལ་ཡང་འབྱུང་མི་སྲིད།ཡིན་ཡང་ཚན་རྩལ་འདི་ཉིད་ན་ཚོད༢༥ལས་བརྒལ་བའི་མི་དར་མ་དག་ཁོ་ནར་འཚམ་པ་ཡིན་ཏེ།རྒྱུ་མཚན་ནི་མིའི་ལོ་ཚོད༢༥ལས་བརྒལ་དུས།མིག་དབང་གི་གྲུབ་ཆ་ད་གཟོད་འཐུས་ཚང་ཞིག་ཏུ་གྲུབ་འདུག་པ་རེད།མིག་སྔར་ཀུང་སིའི་འགོ་བས་ཁྱད་དུ་འཕགས་པའི་ཚན་རྩལ་དེ་སྤྱི་ཟླ༤བའི་ནང་གི་མིག་ནད་ཚན་ཁག་གི་དབང་གྲགས་མི་སྣའི་ཚོགས་འདུའི་སྟེང་སྤྱི་ལ་ཁྱབ་བསྒྲགས་བྱས་འདུག་པ་དང་།ཁ་ན་ཏ་དང་རྒྱལ་ཁབ་གཞན་རྣམས་ཀྱིས་ཚན་རྩལ་དེ་ཉིད་ངོས་ལེན་མ་མཛད་པའི་སྔོན་དུ་སྲོག་ཆགས་ལ་ཚོད་ལྟ་གང་མང་བྱེད་རྩིས་འདུགདེ་ནས་མིག་ཤེད་ཉམས་པའི་ནད་པ་དག་ལ་ཚད་ལེན་ཚོད་ལྟ་བྱེད་སྲིད་པ་དང་།ཚོད་དཔག་བྱས་པ་ལྟར་ན་སྤྱི་ལོ༢༠༡༧ལོར་ཐོན་རྫས་ཕྱིར་འགྲེམ་ཐུབ་པ་རེད།